**Ole Friele** (født 24. juni 1934, død 3. februar 2021) var en norsk advokat og eiendomsmegler. Han var visepresident og president i Redningsselskapet.

Utdanning og virke
------------------

Han tok juridisk embedseksamen ved universitetet i Oslo i 1959. Etter fullført studium kom han tilbake til Bergen hvor han begynte å arbeide på advokatkontoret til sin far, høyesterettsadvokat Ole Friele. Fra 1961 til 1962 var han dommerfullmektig på Stord. Deretter studerte han sjørett i Chelmsford utenfor London fra (1962–1963). Da han kom hjem igjen fortsatte han å jobbe sammen med sin far på hans advokatkontor.

I 1973 startet han oppbyggingen av en eiendomsavdeling  i Bergens Kreditbank; avdelingen er i dag DNB Eiendom. Mens Friele var tilknyttet banken endret den navn til Bergen Bank, deretter til DNB Nor og til slutt til Den Norske Bank (DNB). Han var ansatt i banken til han ble pensjonist i 2001, og arbeidet deretter noen år i egen virksomhet som tilbød juridisk rådgivning og næringsmegling.

Organisasjonsarbeid
-------------------

Friele hadde mange styreverv i forbindelse med sin advokatpraksis. I tillegg gjorde han en stor frivillig innsats for Redningsselskapet og Rotary. Rotary hedret ham med utmerkelsen Paul Harris Fellow. I Redningsselskapet var han blant annet visepresident fra 1981 til 1987 og president fra 1987 til 1991, og han ble utnevnt til æresmedlem i 1994.

Familie
-------

Friele hadde bakgrunn i en handelsfamilie. Han var sønn av høyesterettsadvokat Ole Friele (1897–1991) og Ellinor Grieg Friele. Moren var datter av skipsmekler Alexander Birger Grieg. Hun var også kusinen til forfatteren Nordahl Grieg.

Han giftet seg i 1959 med Karen-Christine Wilhelmsen (senere kjent som Kim Friele). Ekteskapet ble oppløst i 1960.

I 1962 giftet Ole Friele seg med Dagny Mathilde Greve Løberg (født 1933), som var hans ektefelle livet ut.

Referanser
----------

1. 1 2   Norsk biografisk leksikon, oppført som Ole Friele jr. nbl.snl.no, besøkt 12. februar 2021[Hentet fra Wikidata]
2. ↑   Bergensavisen, Rikke Lind, Nicolai Jarlsby, «Vi takker Ole Friele for den store innsatsen», verkets språk bokmål, utgitt 11. februar 2021, besøkt 12. februar 2021[Hentet fra Wikidata]
3. 1 2   memcare.com, besøkt 12. februar 2021[Hentet fra Wikidata]
4. 1 2  «En gentleman som kunne lytte». *Bergens Tidende - www.bt.no*. 11. februar 2021. Besøkt 23. mars 2021.
5. ↑  Redningsselskapet, Nicolai Jarlsby (president) og Rikke Lind (generalsekretær) i (11. februar 2021). «Vi takker Ole Friele for den store innsatsen». *Bergensavisen* **(norsk)**. Besøkt 23. mars 2021.
6. ↑  Nicolai Jarlsby og Rikke Lind (19. februar 2021). «En viktig del av Redningsselskapets historie er gått bort». *www.aftenposten.no*. Besøkt 23. mars 2021.
7. ↑  Nilsen, Lisbeth (25. februar 2020). «Kim Friele». *Norsk biografisk leksikon*. Besøkt 23. mars 2021.
8. ↑  holst-hansen, tekst: thomas (12. desember 2005). «Skjev, gammel dame». *dagbladet.no* **(norsk)**. Besøkt 25. april 2021. «24 år gammel giftet hun seg med kjæresten gjennom flere år, jurist Ole Friele jr.»
9. ↑  Valle, Viggo (24. august 2009). «Kim Friele». *NRK*. Besøkt 25. april 2021. «Da hun var 24 år, giftet hun seg med barndomsvennen og kjæresten gjennom flere år, advokat Ole Friele jr. Men snart oppdaget hun at hun var lesbisk, og det ble skilsmisse etter 1 år.»
10. ↑  «Dagny Mathilde Greve Løberg». Bergens Tidende. Besøkt 25. april 2021.

|  |  |
| --- | --- |
| Oppslagsverk/autoritetsdata | Geni
 |